Inger Løvenskiold

Inger Løvenskiold (født 2. september 1732, død 10. desember 1808) var en norskfødt adelskvinne, søster til Severin Løvenskiold.

Familie 
Hun ble født på Borgestad ved Skien som datter av jernverkseier Herman Løvenskiold og Margrethe Deichman (1708–1759). Hun valgt å gifte seg med den ubemidlede offiseren Carl Rudolph Schubart (1714–1759), som var 15 år eldre enn henne, enkemann og alenefar. Ekteskapet ble lykkelig, men hans ventede militære karriere uteble, og etterhvert som de fikk flere barn, ble det færre og færre midler å gjøre godt med. Inger slo seg ned i Odense med sine barn, mens han forsøkte å finne arbeid i København.

Enke 
Da Schubart døde i 1759 var det nesten kun gjeld tilbake. Enken forsøkte derfor å plassere sine barn hos slektninger for å finne husly og føde til dem; hun selv og døtrene Charlotte (1757–1816) og Anna Sybille (1753–1828) kom på Løvenborg på Sjælland, som tihørte slektningen Severin Leopoldus Løvenskiold. Her ble døtrene oppdratt av hans hustru Magdalene Charlotte Hedevig, født Numsen (1731–1796). Hun sørget for at barna fikk adgang til hennes store bibliotek, mens de samtidig fikk en bred og praktisk utdannelse.

Barna  
 Margrethe Marie (1752–1770) døde ugift på Fyn
 Charlotte giftet seg med statsmannen Ernst Heinrich von Schimmelmann og ble en kjent salongvertinne. 
 Anna Sybille, giftet seg med lensgreve Johan Ludvig greve Reventlow (1751–1801). Hennes brevkorrespondanse er senere blitt publisert.
 Sønnen Herman (1756–832) valgte den militære løpebane, og endte sin karriere som en høyt respektert diplomat og baron. 
 Den yngste datteren, Caroline Rudolphine giftet seg først med kammerjunker Jacob Løvenskiold til Borrestad og Bolvig (1754–1795), anden gang med kammerherre Frederik Georg Adeler (1736– 1810).

Inger Schubart døde i 1808 på Brahetrolleborg på Fyn, hos datteren Anna Sybille, gift med på Johan Ludvig greve Reventlow (1751–1801). Hun ble begravet på Brahetrolleborgs kirkegård, hvortil hennes manns lik senere også ble flyttet fra Dalum kirke.

Referanser 

Slekten Løvenskiold
Slekten Schubart